b'\n_START_ARTICLE_\nSultanija\n_START_SECTION_\nZgodovina\n_START_PARAGRAPH_\nSultanija le\xc5\xbei pribli\xc5\xbeno 240 km severozahodno od Teherana. V 14. stoletju so jo zgradili mongolski vladarji Irana za prestolnico svojega Ilkanata. Njeno ime je povezano z vladarskim nazivom sultan, zato bi se njeno ime lahko prevedlo pribli\xc5\xbeno kot Kraljevska._NEWLINE_Ilkan Old\xc5\xbeejtu (vladal 1304-1318) je posku\xc5\xa1al Sultanijo narediti za najve\xc4\x8dje in najbolj mogo\xc4\x8dno mesto na svetu, vendar je skupaj z njim umrla. Njene ru\xc5\xa1evine je prekrila pu\xc5\xa1\xc4\x8dava._NEWLINE_Stara cesta iz Zand\xc5\xbeana v Sultanijo se nadaljuje do znamenite podzemne jame Katale hor.\n_START_SECTION_\nZnamenitosti\n_START_PARAGRAPH_\nOsrednja znamenitost Sultanije je mavzolej kana Od\xc5\xbeeltuja, bolj znan kot Sultanijska kupola. Zgrajena je bila v letih 1302-1312 in je najstarej\xc5\xa1a kupola z dvojnimi stenami v Iranu. Te\xc5\xbeka je pribli\xc5\xbeno 200 ton, visoka 49 m in spada med najve\xc4\x8dje ope\xc4\x8dnate kupole na svetu. Ve\xc4\x8dji sta samo kupoli Filippa Brunnelleschija na stolnici v Firencah in Hagije Sofije v Carigradu. V islamski arhitekturi ima podoben pomen kot kupola v Firencah za renesan\xc4\x8dno arhitekturo. Mo\xc4\x8dno je vplivala na videz mavzoleja hod\xc5\xbee Ahmeda Jasavija v Kazahstanu in Tad\xc5\xbe Mahala v Indiji, po mnenju italijanskih znanstvenikov pa tudi na Brunnelleschijevo kupolo. Zaradi nje je bila Sultanija leta 2005 vpisal na UNESCov seznam krajev svetovne dedi\xc5\xa1\xc4\x8dine v Aziji in Oceaniji._NEWLINE_Ve\xc4\x8dina zunanjega okrasja Od\xc5\xbeeltujevega mavzoleja je izgubljena, v notranjosti pa so se ohranili izjemni mozaiki, kerami\xc4\x8dne obloge in freske. Zunanjost se trenutno restavrira pod vodstvom Iranskega ministrstva za kulturo.'